google/wiki40b huggingface dataset:
Jákup í Jákupsstovu

Bakgrunn og yrkeskarrière

Han var sønn av Josephine Cathrine (født Johansen) og Johan Jacob Henriksen. Han var gift med Edith Lamhauge fra Lambi, og de fikk seks døtre sammen: Súsan í Jákupsstovu, Katrin í Horni, Beinta í Jákupsstovu, Annika í Jákupsstovu, Ása í Jákupsstovu og Marjun í Jakupsstovu. Edith Lamhauge hadde to sønner fra tidligere ekteskap: Kjartan Kristiansen og Stein Hjalti í Jákupsstovu. 
Etter en periode til sjøs 1937–1938, fikk han teoretisk og praktisk opplæring i forretningsdrift og økonomi i Danmark 1939–1945. Han var dessuten cand.polit. i statsvitenskap fra Institute of Social Studies i Haag fra 1965. Av yrke var han sysselmann på Vágar 1946–1954 og sekretær i Føroya Fiskimannafelag 1954–1971. Han var forøvrig redaktør i Fiskimannablaðið 1954–1970, styremedlem i fagforeningen Føroya Arbeiðarafelag 1949–1953, styremedlem i kunstforeningen Listafelagið og turistforeningen Ferðamannafelagið samt formann i forfatterforeningen Rithøvundafelag Føroya 1973–1976.
Jákup í Jákupsstovu ble tildelt M.A. Jacobsens Heiðursløn for sakprosa for Fólkanøvn í Føroyum i 1974.

Politisk arbeid

Han var innvalgt på Lagtinget fra Vágar, som representant for Javnaðarflokkurin, 1945–1946. Han er fremdeles den yngste noensinne som har vært fast innvalgt på Lagtinget. Foran folkeavstemningen på Færøyene 1946 inntok han et klart standpunkt for selvstyre fra Danmark, i motsetning til resten av partigruppen, og han ble derfor utstøtt av partiet. Han agiterte sammen med Sjálvstýrisflokkurin for at færøyingene skulle stemme for fullt selvstyre, hvilket et knapt flertall også gjorde. Da kong Christian X av Danmark oppløste Lagtinget, møtte Jákup í Jákupsstovu allikevel opp til det neste planlagte lagtingsmøtet, som eneste representant, i protest. Jákup í Jákupsstovus sikret deretter én stemmes overvekt til selvstyrepartiene i Lagtinget. Han ble så ekskludert fra Javnaðarflokkurin, og var uavhengig representant frem til lagtingsvalget 1946, da han stilte som uavhengig kandidat uten å bli valgt. Han manglet etter sigende 24 stemmer for å ta mandatet fra Hentzar Weihe.
Han stiftet Tjóðveldisflokkurin sammen med Hanus við Høgadalsá, Sigurð Joensen og Erlendur Patursson i 1948, men representerte aldri dette som folkevalgt. Jákup í Jákupsstovu var allikevel en av partiets førende skikkelser. I 1950-årene drev amerikanske myndigheter løpende rapportering om politikere og den politiske situasjonen på Færøyene, og en utsending beskrev Jákup í Jákupsstovu som mer veltalende enn både Erlendur Patursson og Hanus við Høgadálsá, men samtidig som den farligste radikaleren. Samme kilde mente også at de tre var den virkelige ledelsen i Tjóðveldisflokkurin.
Nathalie Kosciusko-Morizet

Oppvekst, familie og utdannelse

Nathalie Kosciusko-Morizet ble født i en politisk aktiv familie i Paris. Hennes far François Kosciusko-Morizet er ordfører i Sèvres. Hennes bestefar Jacques Kosciusko-Morizet var motstandsmann under den andre verdenskrig, ambassadør og politiker. En av hennes oldefedre André Morizet var innvalgt i det franske senatet for det franske sosialistpartiet fra 1927 til 1942. Tadeusz Kościuszko var bror til en av hennes forfedre. På morssiden er hun en etterkommer av Lucrezia Borgia.
Hun er utdannet ingeniør fra École Polytechnique (1992) og AgroParisTech og har en MBA fra Collège des ingénieurs (1997).
Hun er gift med Jean-Pierre Philippe og har to sønner født i 2005 og 2009.

Politisk karriere

Kosciusko-Morizet ble valgt inn i Frankrikes nasjonalforsmaling i 2002 som viserepresentant for Pierre-André Wiltzer som ble utnevnt til minister. Hun var statssekretær for miljøsaker 2007-2009 og statssekretær med ansvar for planlegging og digitalisering 2009-2010. I november 2010 ble hun utnevnt til miljøminister i François  Fillons regjering og innehadde posten til februar 2012, da hun gikk av for å virke som pressetalsmann for Nicolas Sarkozy under hans kampanje for å bli gjenvalgt til president.
Hun ble valgt til ordfører i Paris-forstaden Longjumeau i 2008.
I februar 2013 annonserste Kosciusko-Morizet at hun stilte som kandidat til ordførervalget i Paris. Hun trakk seg som følge av det som ordfører i Longjumeau. I kampen om å bli UMPs ordørerkandidat vil blant annet møte Rachida Dati. Anne Hidalgo er favoritt til å bli sosialistpartiets kandidat.
Nesodden kirke

Sagn

Det var en gang for over 800 år siden – at folk som bodde på Nesodden, gjerne ville bygge seg en kirke. Men hvor skulle kirken ligge? Etter mye om og men ble de enige om at den skulle bygges på Kirkeåsen på Granerud. Det ble hentet stein med hest og vogn, og de begynte å bygge kirken som de hadde ønsket seg så lenge. Men så hendte det merkelige at alt som ble bygget opp om dagen, ble revet ned i løpet av natten. Det tok de som et tegn fra himmelen på at kirken ikke skulle ligge der.
En natt var det en som drømte om en hvit ung hest som gikk og gresset ved en vakker steinkirke mens den drog på en tømmerstokk.
Da alle hadde tenkt seg om både nøye og vel, fant de ut at drømmen måtte tydes slik at de nå måtte slippe løs en ung hvit hest som skulle slepe på en tømmerstokk. Dette syntes alle var en klok avgjørelse. Hesten ble sluppet løs på Løes, og der den stoppet og begynte å gresse—ja , der ligger Nesodden kirke i dag.
Loving

Utgivelse og mottakelse

Loving hadde førpremière på utvalgte kinoer i USA 4. november 2016 og ordinær kinopremière 11. november 2016. Filmen fikk god kritikk og ble kåret til en av årets beste filmer av flere kritikere. Den konkurrerte om Gullpalmen under filmfestivalen i Cannes i 2016. Filmen ble nominert til flere bransjepriser. Negga ble nominert til Oscar for beste kvinnelige hovedrolle, men den gikk til Emma Stone for La La Land. Negga og Edgerton ble også nominert til hver sin Golden Globe under den 74. Golden Globe-utdelingen i januar 2017.
Pieter Lenie Station

Copacabana Field Station, også kalt Pieter J. Lenie Field Station, er en amerikansk sommerstasjon i Antarktis, opprettet i 1985, som ligger på King George Island, ca. to km sørøst for den polske forskningsstasjonen Arctowski. Stasjonen består av tre små bygninger ved foten av Rescuers Hills, nær Llano Point. Den ligger på et spesielt verneområde kalt «Admiralty Bays vestkyst» (ASPA 128).
Stasjonen har fått sitt navn etter Pieter J. Lenie, kaptein på skipet RV «Hero», hovedfartøy for Det amerikanske forskningsprogrammet i Antarktis mellom 1968 og 1985.
Grå eminense

En grå eminense (fransk: Éminence grise) er en betegnelse for en innflytelsesrik, men uoffiaiell rådgiver eller beslutningstaker.

Bakgrunn

Betegnelsen ble opprinnelig benyttet om kapusinermunken François Leclerc du Tremblay (1577-1638), som var politisk rådgiver og høyre hånd for Kardinal Richelieu, og arbeidet for Frankrikes deltagelse i trettiårskrigen. Munkene av denne orden bar en grå, eller brun, drakt; derav tilnavnet grå eminense. 
Brun eller lysebrun (nå beige) ble kalt kalt grå i Frankrike på den tiden. Tittelen eminense er en tiltaleform benyttet om kardinaler. Selv om Leclerc du Tremblay aldri nådde en slik rang, er det sannsynleg at de rundt ham kan ha tiltalt ham på denne måten på grunn av den store innflytelse «den grå munken» hadde på «hans eminense kardinalen», kardinal Richelieu. 
Aldous Huxley skrev en biografi om Leclerc på engelsk med tittelen Grey Eminence. Det finnes også et maleri fra 1873 av Jean-Léon Gérôme, L'Éminence Grise, som viser Leclerc gå ned den store trappen i Palais Cardinal.

Annen bruk

Grå eminense kan også bli benyttet om en eldre person, gjerne gråhåret, som er kjent for hva han eller hun har gjort tidligere, men som nå virker mer som en rådgiver enn som en utøver, og som har innflytelse som følge av tidligere status. Dette kan være en pensjonert professor, en tidligere politikar med godt rykte med videre.
Selvmedlidenhet

Selvmedlidenhet er en følelse hvor en synes synd på seg selv.
Det er fullt mulig å ha denne følelsen, for så å på en lettere måte komme videre og ikke bli værende i situasjonen over lang tid. Selv om følelsen kan være negativ, kan det komme noe godt ut av den. En person kan veksle mellom hat og sinne mot seg selv og selvmedlidenhet og selvrettferdighet.

Forskning

Forskning viser av selvmedlidenhet kan hjelpe til bedre selvtillit. I livet er alle omringet med opp og nedturer, men nedgangstidene behøver ikke bli ille med selvmedlidenhet siden følelsen kan gi bedre selvtillit.:
I den første studien ble studentene bedt om å se seg selv i en bestemt situasjon, at dem selv er skyld i at laget tapte på en kamp eller har gjort feil. De studentene som var selvmedlidende, reagerte med kommentarer som at "alle tapper seg av og til ut" og "i det lange løp betyr det ikke noe". De som ikke var selvmedlidende reagerte med replikker som at "dette er grusomt" og "jeg er en taper". I den andre studien fikk deltakerne kritkk, og her visste igjen de selvmedlidende studentene at de taklet kritikken best. I den tredje studien ba de studentene å skrive om en feil fra eget liv. De skulle late som om det de skrev var til en venn som har opplevd det samme. De selvmedlidende studentene beskrev det som at de tok ansvar for det som hadde skjedd. I tillegg var de mindre sinte enn studentene som hadde lite selvmedlidenhet.
I den andre studien fikk deltakerne kritikk. Selvmedlidende studenter taklet kritikken best.
Shan (Heze)

Shan (kinesisk: 单县; pinyin: Shàn Xiàn) er et fylke i provinsen Shandong i Folkerepublikken Kina. Det ligger i byprefekturet Heze.
Befolkningen var i 1999 på:1.134.337.

Samferdsel

Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Jean-Marc Ayrault

Biografi

Ayrault ble født i 1950 i  Maulévrier i Maine-et-Loire. Faren var fabrikkarbeider. Ayrault studerte tysk ved universitetet i Nantes og arbeidet deretter en periode som tysklærer. Denne utdanningsbakgrunnen skiller Ayrault fra mange andre franske topp-politikere som typisk har utdannelse fra de elitepregede Grandes écoles.
Som 27-åring ble han i 1977 valgt til borgermester i Nantes-forstaden Saint-Herblain og ble med det den yngste borgermesteren for en kommune på over 30 000 innbyggere. Han beholdt denne posisjonen fram til han i 1989 ble valgt til borgermester i Nantes. Han ble senere kontinuerlig gjenvalgt i første runde og var den lengst sittende borgermesteren av en større by i Frankrike fram til han gikk av 21. juni 2012.
Aurault har sittet i den franske nasjonalforsamlingen siden 1986, siden 1997 har han vært parlamentarisk leder for det franske sosialistpartiet, PS. Gjennom denne posisjonen har han hatt et nært samarbeid med François Hollande.
Under presidentvalgkampen til Hollande fungerte Aurault som spesialrådgiver, med spesielt ansvar for kontakt med partier og politiker i andre land, særlig Tyskland.

Regjeringsperioden

Jean-Marc Ayrault ble utnevnt til statsminister av president François Hollande 15.mai 2012 og presenterte sin regjering 16.mai. Regjeringen hadde 34 ministre, hvorav 16 var plassert under en annen minister som ministre déléguée. I tillegg til medlemmer fra det franske sosialistpartiet inkluderte regjeringen to medlemmer fra venstrepartiet Parti radical de gauche, to medlemmer fra 
De Grønne og et medlem uten ordinær partitilknytning. For først gang i Frankrikes historie var halvparten av medlemmene kvinner. Sentrale statsråder var utenriksminister Laurent Fabius og finansminister Pierre Moscovici. Najat Vallaud-Belkacem ble regjeringens talsperson.
I det første statsrådet ble det besluttet at presidents og regjeringens lønninger skulle senkes med 30%.
I det franske parlamentsvalget i juni 2012 ble Jean-Marc Ayrault gjenvalgt i første runde.
I tråd med fast praksis i forbindelse med parlamentsvalget gikk Aurault av som statsminister 18.juni 2012. Ettersom sosialistpartiet ved valget hadde oppnådd rent flertall i nasjonalforsamlingen ble han straks gjenoppnevnt av president Hollande. Den nye regjeringen som da ble utnevnt hadde fire flere medlemmer (tre fra sosialistpartiet og en av fra PRG) slik at den tilsammen hadde 38 medlemmer, hvorav halvparten kvinner.
I 2019 ble han utnevnt til kommandør av Æreslegionen.
Kongsvold Fjeldstue

Kongsvold Fjeldstue er et hotell og tidligere skysstasjon på Dovrefjell i Trøndelag. De eldste bygningene på stedet er fra 1720. Både Pilegrimsleden og Kongeveien går gjennom tunet. Frederik IV av Danmark og Norge har, som en av mange, besøkt lokaliteten. Hotellet er også utgangspunkt for flere av DNTs ruter.
På Kongsvold fjeldstue finnes en utstilling om verneområdene i nærheten, og om Kongsvolds historie, samt en samling med historiske gjenstander fra fjellstuedriften. 150 meter lenger syd retning Hjerkinn ligger Kongsvoll fjellhage og en forskningsstasjon drevet av Vitenskapsmuseet i Trondheim, anlagt av Thekla R. Resvoll.

Historikk

Ferdselen mellom Trøndelag og Østlandet har i århundrer gått over Dovrefjell. Nidaros sin betydning som kongssete var lenge det viktigste grunnlaget for reiser over fjellet.
Etter kristningen av Norge begynte pilegrimene å søke mot Olav den helliges grav og Olavskilden. Denne ferdselen varte helt frem til reformasjonen i 1536. I mange hundre år foregikk all ferdsel over fjellet til fots eller på hesteryggen gjennom tunet på Kongsvold. Fjellstuene bød på mat og husly for alle slags farende folk.
Alt på 1100-tallet ble det etablert sælehus, den tids selvbetjeningshytte på fjellovergangene for å gjøre turen over fjellet tryggere for veifarende. Senere kom fjellstuene.
Kongsvold fjeldstue fikk offisiell status som statlig fjellstue i 1670. Opprinnelig het fjellstua Holet og lå to km lenger nord i Drivdalen, der Vårstigen starter. I 1701 gikk det et ras som tok med seg et halvt hus. Da ble det bestemt å flytte Kongsvold til dagens plassering. Der ble Kongsvold bygd opp igjen. Navnet Kongsvold fikk fjellstuen i 1704, bestemt av Kong Fredrik IV.  I 1712 startet byggingen av det nye Kongsvold, men under den store nordiske krig i 1718 ble Kongsvold og de andre fjellstuene på Dovrefjell (Drivstua, Hjerkinn  og Fokstua) brent. I all hast gjorde de norske soldatene tiltak for å forhindre at Karolinerne skulle finne mat og beskyttelse på fremrykking over fjellet sørover. Det stanset svenskene, og den svenske fortroppen snudde bare 10 km nord for Kongsvold Fjeldstue. Gjenreisningen av fjellstuen der den nå ligger startet i 1720.  
Alle Statens Fjellstuer i Sør-Norge ble etterhvert overdratt til private. Kongsvold ble testamentarisk tilbakeført til statlig eierskap på 1970-tallet av den siste private eieren, Per Holaker.

Bygningene

Stedet består av 20 bygninger rundt et tun, og har i alt 74 sengerplasser. 
De eldste delene av hovedbygnigen på tunet er 1720.  
I perioden 1979 - ca. 1990 har det pågått et stort restaureringsarbeid i nært samarbeid med Riksantikvaren. 
Det gamle skyssmiljøet er tatt vare på både inn- og utvendig.

Dagens virksomhet

Kongsvold Fjeldstue driver overnatting, kro- og restaurant og organiserer utflukter på Dovrefjell. Stedet benyttes også til konferanser og kulturarrangementer.
Miljøverndepartementet er eier. Ellen og Knut Nyhus har drevet fjellstuen siden 1998.
Greven av Monte Cristo (film, 2002)

Handling

Edmond Dantes (Jim Caviezel) er en fattig mann og kan verken lese eller skrive, men likevel går det ham godt i livet; han er veldig glad bestevennen Fernand Mondego (Guy Pearce). sin vakre forlovede Mercedes (Dagmara Dominczyk). Men Fernand har en stor hemmelighet; han er sjalu på Edmond og vil egentlig leve livet hans. Så han iverksetter en felle for Edmond, som gjør at han ender i fengsel på øya Chateau d'If. Mens han er der bygger hevnlysten mot Fernand seg opp hver dag.
Etter syv år møter han den gamle presten Abbé Faria (Richard Harris) som lærer ham det meste: blant annet lesing, skriving, økonomi, historie og slåssing. Når Abbé dør, bryter Edmond seg ut av fengselet etter tretten år. Nå står kun én ting i hodet på ham, og det er å ta hevn på Fernand. For å gjøre det må han skape seg en mystisk, velstående og elegant karakter. Han finner en ørliten øy kalt Monte Cristo, som inneholder en kostbar skatt. Dermed bestemmer Edmond seg for å transformere seg om til Greven av Monte Cristo.
Central Washington University

Central Washington University er et delstatseid universitet i Ellensburg, staten Washington i USA. Det ble grunnlagt i 1891 som lærerskole, og har fortsatt høyt fokus på lærerutdanning.
Studenttallet (2006) er 10 668, og skolepengene var dette året US$ 5 238 for studenter bosatt i Washington. Det undervises opp til eksamen ved Mastergrad. Det er også fire såkalte community colleges på lavere nivå tilknyttet CWU.
CWU har et forskningsinstitutt for språk og kommunikasjon i sjimpanser, og et Primate Behaviour & Ecology program. CWU er et av to universiteter i verden med denne spesialiseringen.
Important Bird Area

Important Bird and Biodiversity Area (IBA) er områder som har blitt definert av BirdLife International som viktige for å bevare store bestander av fuglearter. På verdensbasis finnes det rundt 12 000 IBAer, men ifølge BirdLife International vil dette øke til cirka 15 000 IBAer og et samlet areal på rundt 10 millioner km². I henhold til BirdLife International var det 97 IBAer i Norge per 2018, hvorav 80 med tilknytning til fastlandet og 17 på Svalbard og Jan Mayen.
Family Favourites

Family Favourites (bedre kjent under dets senere navn Two-Way Family Favourites) er et britisk musikalsk radioprogram som ble sendt på flere av BBCs radiokanaler fra 1945 til 1980. Det var en ønskekonsert med det øyemål å bygge bro mellom familier hjemme i Storbritannia med britiske militære styrker i Vest-Tyskland eller annetsteds utenfor hjemlandet. Programmet gikk søndager ved lunchtider og hadde svært mange tilhørere. Da det var på høyden av sin popularitet hadde de rundt 20 millioner ukentlige lyttere i Storbritannia og ytterligere syv millioner i Vest-Tyskland. 
Programmet var en etterfølger til Forces Favourites som gikk under annen verdenskrig.
Det ble sendt på BBC Light Programme, BBC Radio 2 og British Forces Broadcasting Service.
Som kjenningsmelodi hadde det With a Song in My Heart (til å begynne med spilt av Andre Kostelanetz og hans orkester) og programlederne vekslet mellom BBCs mest kjente radiostemmer, som Cliff Michelmore, Jean Metcalfe, Bill Crozier i Köln, Michael Aspel, Judith Chalmers og Sarah Kennedy.  Den siste programlederen i Storbritannia var Jean Challis.
Programmet ekspanderte til fjernere himmelstrøk av Commonwealth, med radiostemmer som Bill Paull i Toronto, June Armstrong-Wright i Hongkong, Ross Symonds i Australia and Marama Martin i New Zealand.
Svenska idrottsgalan 2004

Svenska idrottsgalan 2004 ble avholdt i Globen den 17. januar 2004. Dette var svensk idretts hedring av de beste idrettsutøverne i 2003 .
Gudfjelløya

Gudfjelløya (sørsamisk: Tjåehkere) i Tunnsjøen i Nord-Trøndelag er Europas høyeste innlandsøy.  Øya har et areal på 6,1 km². Det høyeste punktet er Gudfjellet, 812 moh, som er 454 m høyere enn sjøen.
Øya har vært et religiøst sett viktig sted for samene. Øststupet og en revne midt på fjelltoppen ble brukt ved årlig ofring til guden Jomola.  Den såkalte «Tunnsjøguden» er en stor nær-kvadratisk steinblokk på platået. Guttorm Hansen har beskrevet historikken rundt dette i en bok om Tunsjø-guden.
Østre Namdal reinbeitedistrikt skiftet i 2011 navn til Tjåehkere sijte, med henvisning til Tunnsjøguden.
Gudfjelløya naturreservat ble etablert i 1981.
Båndsolvikler

Utseende

En middelsstor (vingespenn 13-18 millimeter), grå eller gråbrun vikler. Forvingen har et bredt, skrått, hvitt tverrbånd som kan være utydelig i den fremste delen. På nyklekte eksemplarer har det hvite båndet et rosa skjær, og vingen har blåaktig metalliske flekker og tverrbånd, men dette er mindre tydelig på slitte eksemplarer.

Levevis

Larven utvikler seg på eikenøtter, kastanjer, bøkenøtter og frukter av lønn.
De voksne viklerne flyr i juni-juli, i alle fall delvis om dagen.

Utbredelse

Arten er utbredt i Europa, unntatt den nordøstlige delen.
I Norge er den funnet langs kysten fra Østfold til Vest-Agder.
Labulla thoracica

Utseende

Labulla thoracica er en liten til mellomstor dvergedderkopp, mellom 3,4 og 6,4 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Den har en mørkere langsgående midtflekk og er smalt mørk også helt ytterst langs sidekantene. Bakkroppen har et klart lyst og mørket mønster, hos hunnen er den stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er tydelig ringet, det vil si de har ringer i lysere og mørkere farger.
Labulla thoracica er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Nowa Sól

Vennskapsbyer

Achim, Fresagrandinaria, Püttlingen, Saint Michel sur Orge, Senftenberg, Veszprém, Žamberk
Urgresk

Urgresk er det antatt siste felles stamspråk for alle kjente varianter av gresk, inkludert mykensk gresk, klassiske greske dialekter som attisk-jonisk, dorisk og arkadisk-kypriotisk gresk, og til sist koiné («fellesspråk»), bysantinsk gresk (middelaldergresk), og moderne gresk (nygresk). En del lingvister inkluderer også det fragmentariske antikke makedonske språket, enten det nedstammer fra et tidligere «urgresk» språk, eller per definisjon må inkluderes blant etterkommerne av urgresk som et gresk språk og/eller en gresk dialekt.
Urgresk vil ha blitt snakket på slutten av 2000-tallet f.Kr., hovedsakelig på Balkan. Foreningen av urgresk vil ha blitt avsluttet som greske emigranter som snakket forløperen til mykensk språk og ankom den greske halvøya enten en gang rundt 2000-tallet f.Kr. eller senest ut på 1600-tallet f.Kr.
Utviklingen av urgresk må bli betraktet på bakgrunnen av den tidlige paleobalkanske språkbunt som gjør det vanskelig å skissere nøyaktige grenser mellom de enkelte språk. De karakteristiske greske representasjonene av ordinnledende laryngaler ved protesiske vokaler som er delt med armensk språk, som også deler andre fonologiske og morfologiske særegenheter med gresk. Det nære slektskapet mellom gresk og armensk kaster lys på det parafyletiske vesen i kentumspråket (den del av de indoeuropeiske språkene som ble skilt ut ved delingen av satemspråkene).
Nære likheter mellom gammelgresk og vedisk sanskrit antyder at både urgresk og urindiskiranske språk var fortsatt ganske likt til enten urindoeuropeisk (som ville ha plassert sistnevnte en gang på slutten av 3000-tallet f.Kr.) eller et post-indoeuropeisk greskarisk urspråk. Sistnevnte hypotetiske språkgrein har i dag liten støtte blant lingvister ettersom både geografisk og temporal spredning av gresk og indoiransk passer godt med kurgan-hypotesen for urindoeuropeisk språk.
Shri Singha Shedra

Shri Singha Shedra (wylie: shri simha bshad grwa) er et lærested (shedra) ved Dzogchenklosteret i Tibet, som ble grunnlagt av Gyalsé Shenpen Tayé i det nittende århundre. Blant de store mestere som har studert der kan nevnes Khenpo Pema Vajra, Mipham Rinpoche, Khenpo Shenga, Khenpo Ngawang Palzang, Khenpo Kunzang Palden, Pöpa Tulku og Khenpo Tsöndrü.
Zeargyrodes

Utbredelse

Arten lever på Borneo.
Groms plass

Groms plass er en park i Narvik i Nordland. Parken ligger i Taraldsvik, 300 meter øst for småbåthavna, i den nordlige delen av byen. Plassen er oppkalt etter det polske krigsskipet «Grom» som ble senket i Ofotfjorden under slaget om Narvik i 1940. Minnesmonumentet ble reist i 1979 i anledning 40-årsdagen for utbruddet av andre verdenskrig.
30. serierunde i 1. divisjon fotball for menn 2015

30. serierunde i 1. divisjon fotball for menn 2015 ble i sin helhet spilt søndag 1. november 2015 klokken 13:00.